(Návrh)

**Rámcová dohoda**

**č. SE-VO2-2021/0000XX-XX**

uzatvorená podľa § 269 ods. 2 Obchodného zákonníka a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)   
(ďalej len „rámcová dohoda“)

**Článok I.  
Zmluvné strany**

Objednávateľ: Slovenská republika zastúpená Ministerstvom vnútra Slovenskej republiky

Sídlo Pribinova 2, 812 72 Bratislava

IČO 00151866

Bankové spojenie: Štátna pokladnica

SWIFT : SPSRSKBA

IBAN: SK 7881800000007000180023

Zastúpený: Mgr. Ján Lazar, štátny tajomník, na základe plnomocenstva č. p.: na základe plnomocenstva č. p. KM-OPS-2020/002357-088 zo dňa 20.04.2020

(ďalej len „Objednávateľ“)

a

Poskytovateľ: [obchodné meno a právna forma]

Sídlo: [●]

Bankové spojenie: [●]

IČO [●]

DIČ [●]

Zastúpený: [●]

Zapísaný v OR SR: [●]

(ďalej len „Poskytovateľ “)

(ďalej len „Zmluvné strany“)

**Článok II.  
ÚVODNÉ USTANOVENIA**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. zo dňa XX.

201X pod značkou XXX MSS na predmet zákazky „**Upratovacie a čistiace služby (Bratislavský, Košický a Prešovský kraj)**“ (ďalej len „verejné obstarávanie“).

2.2. Výsledkom verejného obstarávania je výber úspešného uchádzača - Poskytovateľa, s ktorým bude uzatvorená táto rámcová dohoda.

* 1. Účelom tejto rámcovej dohody je v súlade s výsledkom verejného obstarávania zabezpečenie upratovacích a čistiacich služieb v rozsahu a spôsobom definovaným v článku III. tejto rámcovej dohody, ktoré bude poskytovať Poskytovateľ Objednávateľovi formou objednávok.

**Článok III.**

**PREDMET RÁMCOVEJ DOHODY**

* 1. Predmetom tejto rámcovej dohody je záväzok Poskytovateľa zabezpečiť pre Objednávateľa upratovacie a čistiace služby vrátane dodania súvisiacich tovarov (ďalej len „služby“), v súlade s opisom predmetu zákazky (ďalej len „OPZ“), ktorý tvorí Prílohu č. 1 tejto rámcovej dohody a záväzok Objednávateľa zaplatiť Poskytovateľovi za riadne a včas poskytnuté služby odplatu v súlade so štruktúrovaným rozpočtom ceny rámcovej dohody uvedeným v Prílohe č. 2 tejto rámcovej dohody.
  2. Zmluvné strany sa dohodli, že Objednávanie služby podľa tejto rámcovej dohody bude realizované na základe písomnej objednávky, v ktorej budú špecifikované všetky detaily požadovanej služby (ďalej len **„Objednávka“**).

**Článok IV.**

**MIESTO A SPôSOB PLNENIA**

* 1. Miestom poskytnutia služieb budú jednotlivé objekty alebo zariadenia Objednávateľa podľa Prílohy č. 1 tejto rámcovej dohody bližšie určené v Objednávke.
  2. Na základe potreby Objednávateľa na poskytnutie služieb, Objednávateľ v súlade so zákonom č. 343/2015 Z.z. vyzve písomne Poskytovateľa na poskytnutie služby/služieb formou Objednávky.
  3. V objednávke Objednávateľ v súlade s Prílohou č. 1 tejto rámcovej dohody určí objekty alebo zariadenia, v ktorých sa majú služby poskytovať, vymedzí rozsah a druh služieb a v prípade potreby ďalšie podrobnosti poskytovania služieb. V nej sa stanoví aj termín plnenia poskytovaných služieb.

**Článok V.**

**PODMIENKY POSKYTOVANIA SLUŽIEB**

* 1. Poskytovateľ sa zaväzuje poskytovať služby špecifikované v Prílohe č. 1 a Prílohe č. 2 tejto rámcovej dohody v súlade s jej ustanoveniami, v súlade so všeobecne záväznými právnymi predpismi SR podľa ktorých sa poskytovanie služby spravuje a podľa pokynov Objednávateľa, v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi SR.
  2. Poskytovateľ zodpovedá za dodržiavanie predpisov na zaistenie bezpečnosti a ochrany zdravia pri práci a požiarnej ochrany.
  3. Poskytovateľ zodpovedá Objednávateľovi za to, že poskytnuté služby budú vykonané v súlade s podmienkami dohodnutými v tejto rámcovej dohode.
  4. Poskytovateľ je povinný vykonávať služby tak, aby podľa možnosti nenarušil riadne užívanie priestorov, v ktorých sa budú služby plniť. Ak vykonávanie služieb vzhľadom na ich charakter spôsobí obmedzenie v riadnom užívaní priestorov, je Poskytovateľ povinný Objednávateľovi túto skutočnosť písomne oznámiť s dostatočným predstihom (najneskôr tri dni vopred) a vyžiadať si na obmedzenie užívateľa priestorov jeho písomný súhlas.
  5. Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
  6. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu písomne informovať Objednávateľa o týchto skutočnostiach.
  7. Poskytovateľ sa zaväzuje písomne upozorniť Objednávateľa na nesprávnosť (vrátane rozporu s všeobecne záväznými právnym predpismi SR) ním navrhovaného postupu, podkladov a/alebo iných pokynov týkajúcich sa služieb špecifikovaných v Prílohe č. 1 tejto rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu spôsobenú Objednávateľovi. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za škodu, ktorá v tomto prípade vznikne.
  8. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním služieb definovaných v Prílohe č. 1 a v Prílohe č. 2 tejto rámcovej dohody. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním služieb definovaných v Prílohe č.1 tejto rámcovej dohody.
  9. Poskytovateľ sa zaväzuje poskytovať služby definované v Prílohe č. 1 a v Prílohe č. 2 tejto rámcovej dohody podľa príslušnej Objednávky a tejto rámcovej dohody, okrem prípadu keď Poskytovateľ nemôže ovplyvniť plnenie záväzkov alebo keď včasnosť, kvalita a úplnosť požadovaných informácií a inštrukcií závisí od Objednávateľa.
  10. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní služieb definovaných v OPZ (ďalej len „dôverné informácie”). Poskytovateľ sa zaväzuje, že použije dôverné informácie výhradne na účely poskytovania služieb definovaných v OPZ v zmysle tejto rámcovej dohody. Poskytovateľ sa zaväzuje zachovávať mlčanlivosť o všetkých skutočnostiach vyplývajúcich z tejto rámcovej dohody aj po skončení jej platnosti.
  11. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto rámcovej dohody.
  12. V Prílohe č. 3 tejto rámcovej dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  13. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  14. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.12 tohto článku, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  15. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.(ďalej len „zákon č. 315/2016 Z.z.“).
  16. Poskytovateľ je povinný:

1. po celú  dobu platnosti tejto rámcovej dohody zaistiť dodržiavanie všetkých všeobecne záväzných  právnych predpisov platných na území SR, predovšetkým v oblasti pracovného práva, a to najmä s ohľadom na dodržiavanie minimálnych mzdových nárokov svojich zamestnancov, pravidelného vyplácania mzdy bez omeškania, dodržiavania pracovnej doby, doby odpočinku medzi zmenami, zaplatenie práce nadčas, ako aj v oblasti bezpečnosti a ochrany zdravia pri práci, a to vo vzťahu ku všetkým osobám, ktoré sa na plnení predmetnej zákazky podieľajú, teda bez ohľadu na to či sú tieto služby vykonávané zamestnancami Poskytovateľa alebo prostredníctvom subdodávateľov,
2. po celú dobu platnosti tejto rámcovej dohody je Objednávateľovi povinný štvrťročne predkladať, a to vždy do 20. dňa v kalendárnom mesiaci nasledujúcom po skončení štvrťroka, čestné vyhlásenie, v ktorom uvedie menný zoznam zamestnancov, živnostníkov a ďalších osôb podieľajúcich sa na plnení predmetnej zákazky. V čestnom vyhlásení musí byť uvedené, že všetky uvedené osoby sú vedené v príslušných registroch, je im vyplácaná odmena, sú za nich odvádzané odvody do Sociálnej a Zdravotnej poisťovne, majú príslušné pracovné povolenie a povolenie na pobyt v SR a boli  preškolené v oblasti bezpečnosti a ochrany zdravia pri práci,
3. umožniť, poskytnúť súčinnosť a strpieť kontrolu dodržiavania povinností Objednávateľom podľa vyššie uvedených písm. a) a b) tohto bodu rámcovej dohody,
4. oznámiť Objednávateľovi, že voči nemu či jeho subdodávateľovi bolo orgánom verejnej moci (predovšetkým Inšpektorátom práce) začaté konanie pre porušenie príslušných všeobecne záväzných právnych predpisov platných na území SR, ktoré sa dotýkajú povinností uvedených v písm. a) a b) tohto bodu rámcovej dohody, a ku ktorému prišlo pri plnení tejto rámcovej dohody alebo v súvislosti s ňou, a to najneskôr do desiatich (10) dní odo dňa doručenia oznámenia o začatí konania. Súčasťou takéhoto oznámenia Poskytovateľa Objednávateľovi bude aj informácia o dátume začatia tohto konania,
5. predložiť kópiu právoplatného rozhodnutia, ktorým sa konanie podľa písm. d) tohto bodu rámcovej dohody skončilo, a to najneskôr do siedmich (7) dní odo dňa, kedy rozhodnutie nadobudlo právoplatnosť. Spolu s kópiou právoplatného rozhodnutia predloží Objednávateľovi aj informáciu o nadobudnutí právoplatnosti,
6. prijať nápravné opatrenia zo spáchania priestupku v prípade, ak bude uznaný vinným zo spáchania priestupku, správneho deliktu a pod. v rozhodnutí podľa písm. d). tohto bodu rámcovej dohody. O prijatých opatreniach a o ich realizácií je povinný písomne informovať Objednávateľa, a to v primeranej lehote stanovenej Objednávateľom.

**Článok VI.**

**ODPLATA A FAKTURÁCIA**

* 1. Ceny za služby (ďalej len „odplata“) sú uvedené v Prílohe č. 2 tejto rámcovej dohody „Štruktúrovaný rozpočet ceny rámcovej dohody“.
  2. Maximálny finančný limit pre túto rámcovú dohodu na obdobie 48 mesiacov od nadobudnutia jej účinnosti je v súlade s predpokladanou hodnotou zákazky stanovený **vo výške XXX,00 € bez DPH** pre príslušnú časť predmetu zákazky s ohľadom na bod 6.1 tohto článku.
  3. Odplata musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním služieb a primeraný zisk Poskytovateľa.
  4. Odplata musí byť stanovená v mene EURO. K fakturovanej odplate bude vždy pripočítaná DPH stanovená v súlade s všeobecne záväznými právnymi predpismi platnými v čase poskytnutia služieb.
  5. Jednotková cena služieb, ktorá môže byť v súlade s touto rámcovou dohodou poskytnutá, je stanovená v súlade s verejným obstarávaním a cenovou ponukou Poskytovateľa a je uvedená v Prílohe č. 2 tejto rámcovej dohody. Uvedené ceny sú stanovené bez DPH ako maximálne jednotkové ceny.
  6. Celkové množstvo poskytovaných Služieb bude závisieť výlučne od potrieb Objednávateľa počas platnosti tejto rámcovej dohody.
  7. Objednávateľ sa zaväzuje zaplatiť za riadne a včas poskytnuté Služby Poskytovateľovi odplatu podľa príslušnej Objednávky, v súlade s touto rámcovou dohodou. Objednávateľ neposkytne Poskytovateľovi žiaden preddavok na vykonanie služieb podľa tejto rámcovej dohody.
  8. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov.
  9. V prípade, ak Objednávateľ zistí, že si Poskytovateľ neplní svoje finančné povinnosti, t. j. nevykonáva úhrady jednotlivých faktúr za práce, ktoré pre neho realizujú subdodávatelia uvedení v Prílohe č. 3 tejto rámcovej dohody, Objednávateľ:

1. poskytne Poskytovateľovi primeranú lehotu na vykonanie nápravy. Poskytovateľ je povinný v lehote poskytnutej Objednávateľom k uspokojeniu subdodávateľových nárokov písomne preukázať Objednávateľovi, že vykonal úhradu za práce, ktoré pre neho realizoval subdodávateľ,
2. je podľa § 41 ods. 7 zákona 343/2015 Z. z. oprávnený uhradiť vykonané práce priamo subdodávateľovi, ak Poskytovateľ nevykoná úhradu podľa písm. a) tohto bodu a ak o to subdodávateľ požiada a k svojej žiadosti predloží doklady preukazujúce riadne splnenie príslušnej časti záväzku. K subdodávateľom predloženým dokladom si Objednávateľ vyžiada písomné stanovisko Poskytovateľa, ktorý je povinný ho Objednávateľovi doručiť do troch (3) pracovných dní odo dňa doručenia žiadosti Objednávateľa. Uvedené stanovisko nie je pre Objednávateľa záväzné, môže sa ním riadiť pri rozhodovaní o priamej platbe subdodávateľovi. Ak Poskytovateľ v stanovenej lehote nedoručí stanovisko Objednávateľovi, bude Objednávateľ považovať nárok subdodávateľa za oprávnený,
3. je oprávnený si v prípade priamej úhrady vykonaných prác subdodávateľovi započítať sumu uhradenú subdodávateľovi voči Poskytovateľovým splatným aj nesplatným pohľadávkam,alebo vyzve Poskytovateľa na zaplatenie tejto sumy na účet Objednávateľa. V takomto prípade je Poskytovateľ povinný túto sumu zaplatiť na účet Objednávateľa najneskôr do päť (5) pracovných dní od doručenia výzvy.

Priama platba Objednávateľa subdodávateľovi nemá vplyv na ostatné ustanovenia tejto rámcovej dohody.

* 1. Lehota splatnosti faktúry Poskytovateľa je tridsať (30) kalendárnych dní odo dňa doručenia faktúry Objednávateľovi. Ak predložená faktúra nebude vystavená v súlade s touto rámcovou dohodou a príslušnou Objednávkou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) kalendárnych dní odo dňa jej opätovného doručenia Objednávateľovi. Objednávateľ a Poskytovateľ sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.
  2. Všetky faktúry budú uhrádzané výhradne bezhotovostne prevodným príkazom.
  3. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto rámcovej dohode.
  4. Odplatu za poskytovanie služieb je možné meniť len v  prípade zmien všeobecne záväzných právnych predpisov platných na území  Slovenskej republiky (pri zmene sadzby DPH). Odplata sa upraví vždy len po vzájomnej dohode Zmluvných strán formou písomného dodatku, a to od nasledujúceho kalendárneho mesiaca, v ktorom zmena nadobudla účinnosť.

**Článok VII.**

**ZAMESTNANCI POSKYTOVATEĽA**

7.1 Poskytovateľ zabezpečuje vykonanie služieb prostredníctvom svojich zamestnancov, alebo v rámci subdodávateľských organizácií. Zaväzuje sa zamestnávať spoľahlivých zamestnancov, resp. zamestnancov subdodávateľských organizácií a zabezpečí ich kontrolu prostredníctvom objektových vedúcich. Ručí za skutočnosť, že má s poskytovanými zamestnancami, prípadne subdodávateľskými organizáciami uzavretú riadnu pracovnú zmluvu, alebo zmluvu o poskytovaní služieb a že sa jedná o osoby bezúhonné.

* 1. Zamestnancom vykonávajúcim služby je prísne zakázané čítať písomnosti, aktá, atď., vrátane zákazu používať prístroje ako sú počítač, kopírovacie a iné reprografické zariadenia, fax, telefón a iné. Súčasne sa mu zakazuje otvárať skrine, PC a ostatné zariadenia na mieste ich pôsobenia.
  2. Zamestnancom vykonávajúcim služby je ďalej zakázané umožniť na pracovisko prístup osobám, ktoré nie sú Poskytovateľom na poskytovanie predmetu zmluvy určené.
  3. Zamestnanci Poskytovateľa sú povinní vykonávať služby podľa pokynov poverenej osoby Poskytovateľa a požiadaviek povereného zamestnanca Objednávateľa.
  4. Poskytovateľ zabezpečí výber svojich zamestnancov tak, aby mali všetky potrebné školenia z hygienického minima, bezpečnosti práce, a odborné znalosti, podľa vykonávaného druhu služieb.
  5. Poskytovateľ zabezpečí školenie svojich zamestnancov v oblasti požiarnej ochrany.
  6. Zamestnanci Poskytovateľa, ktorí budú vykonávať služby v objektoch Objednávateľa musia absolvovať policajné preverenie s ohľadom na interné predpisy Objednávateľa.
  7. V prípade porušenia povinností vyplývajúcich Poskytovateľovi z bodov 7.1 až 7.7. tohto článku je Poskytovateľ povinný nahradiť Objednávateľovi škodu.

**Článok VIII.**

**MATERIÁL A VYBAVENIE**

* 1. Poskytovateľ zabezpečí na vykonávanie služieb podľa prílohy č.1 a prílohy č. 2 k tejto rámcovej dohode potrebný čistiaci a ostatný použitý materiál, stroje, prístroje, zariadenia a mechanické prostriedky.
  2. Poskytovateľ zabezpečí prevádzkyschopnosť a priebežne vykoná údržbu a revíziu použitých strojných zariadení, určených na vykonávanie služieb .

**Článok IX.**

**ZMLUVNÁ POKUTA, ÚROKY Z OMEŠKANIA A VADY SLUŽIEB**

* 1. V prípade omeškania Poskytovateľa s poskytnutím služieb podľa príslušnej Objednávky, je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z ceny plnenia, s ktorým je v omeškaní, za každý aj začatý deň omeškania. Zaplatením zmluvnej pokuty nie je dotknutý nárok na náhradu škody.
  2. V prípade omeškania Objednávateľa s úhradou faktúry, vzniká Poskytovateľovi právo účtovať Objednávateľovi úroky z omeškania v zákonom stanovenej výške.
  3. Poskytovateľ zodpovedá za kvalitu, úplnosť a dodržiavanie harmonogramu služieb v súlade s Objednávkou. Ak Objednávateľ zistí nedostatky v čase poskytovania služieb, resp. po ich realizácii, bezodkladne oznámi zistené nedostatky Poskytovateľovi osobne, telefonicky, e-mailom. Objednávateľ poskytne Poskytovateľovi primeraný čas na bezodplatné odstránenie týchto nedostatkov.
  4. V prípade omeškania poskytovateľa so splnením povinnosti odstrániť nedostatky v súvislosti s poskytovaním služieb uvedených v Objednávke má Objednávateľ nárok vymáhať zmluvnú pokutu za každý deň z omeškania vo výške 0,05 % z ceny vadnej časti plnenia.

**Článok X.**

**ZODPOVEDNOSŤ ZA ŠKODU**

10.1 Poskytovateľ zodpovedá Objednávateľovi a tretím osobám za všetky škody, ktorú mu preukázateľne spôsobil v súvislosti s poskytovaním služieb definovaných v OPZ. Úradne uverená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí prílohu č. 4 tejto Rámcovej dohody.

10.2 Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom.

**Článok XI.**

**OSOBITNÉ USTANOVENIA**

* 1. Akákoľvek písomnosť, ktorá sa doručuje v súvislosti s touto rámcovou dohodou (ďalej len „oznámenie“) musí byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom tejto rámcovej dohody.
   1. Písomnosť poskytovaná Objednávateľovi bude zaslaná na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto rámcovej dohody:

Objednávateľ: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: [•]

email: [•]

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto rámcovej dohody:

Poskytovateľ: [•]

k rukám: [•]

email: [•]

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.

**Článok XII.**

**ZÁNIK DOHODY**

12.1 V prípade podstatného porušenia rámcovej dohody Poskytovateľom je Objednávateľ oprávnený vykonať zmenu rámcovej dohody spočívajúcu v zmene osoby Poskytovateľa, a to nahradením pôvodného Poskytovateľa (ďalej len „**Pôvodný Poskytovateľ**“) novým poskytovateľom v súlade s § 18 zákona 343/2015 Z. z. Zmenu v osobe Poskytovateľa je Objednávateľ oprávnený vykonať vo forme písomného dodatku k tejto rámcovej dohode, uzatvoreného medzi Objednávateľom a subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na ďalšom mieste v poradí v rámci Verejného obstarávania (ďalej len „**Nový Poskytovateľ**“). Na vysporiadanie plnení medzi Pôvodným Poskytovateľom a Objednávateľom sa primerane aplikujú ustanovenia bodu 12.6. tohto článku rámcovej dohody. Na vysporiadanie plnení medzi Novým Poskytovateľom a Objednávateľom sa dodatkom vykonajú primerané úpravy rámcovej dohody.

12.2 Túto rámcovú dohodu je možné ukončiť:

12.2.1 písomnou dohodou Zmluvných strán, a to dňom uvedeným v takejto dohode; v dohode o ukončení tejto rámcovej dohody sa súčasne upravia aj nároky Zmluvných strán vzniknuté na základe alebo v súvislosti s touto rámcovou dohodou,

12.2.2 písomným odstúpením od tejto rámcovej dohody ktoroukoľvek zo zmluvných strán,

12.2.3 písomnou výpoveďou tejto rámcovej dohody podľa bodu 12.6 tohto článku tejto rámcovej dohody.

* 1. Objednávateľ je oprávnený odstúpiť od tejto rámcovej dohody v prípade, ak:
     1. proti Poskytovateľovi začalo konkurzné konanie alebo reštrukturalizácia,
     2. Poskytovateľ vstúpil do likvidácie,
     3. Poskytovateľ koná v rozpore s touto rámcovou dohodou, Objednávkou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
     4. v čase uzavretia tejto rámcovej dohody existovali dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
     5. rámcová dohoda nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
     6. v prípade porušenia povinností poskytovateľa v zmysle čl. V bod 5.12-5.15 tejto rámcovej dohody,
     7. v prípade vymazania Poskytovateľa z Registra partnerov verejného sektora.

12.4 Poskytovateľ je oprávnený odstúpiť od tejto rámcovej dohody v prípade, ak Objednávateľ poruší túto rámcovú dohodu podstatným spôsobom.

12.5 Odstúpenie od tejto rámcovej dohody musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane. Odstúpenie je účinné dňom jeho doručenia druhej Zmluvnej strane.

12.6 Zmluvná strana, ktorá odstúpi od tejto rámcovej dohody, má právo požadovať od druhej strany náhradu škody, ktorá jej týmto konaním vznikla, okrem prípadov zásahu vyššej moci. Pre účely tejto rámcovej dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.

12.7 Túto rámcovú dohodu môže Objednávateľ písomne vypovedať bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.

12.8 Pre zamedzenie budúcich sporov zmluvné strany ustanovujú, že vždy, keď sa v texte tejto rámcovej dohody spomína jej porušenie, má sa na mysli aj porušenie povinnosti vyplývajúcich z objednávky zadanej na základe tejto dohody.

**Článok XIII.**

**SPOLOĆNĚ A ZÁVEREČNÉ USTANOVENIA**

* 1. Táto rámcová dohoda sa uzatvára na obdobie 48 mesiacov od nadobudnutia jej účinnosti resp. do vyčerpania maximálneho finančného limitu, ktorý je uvedený v čl. 6 bode 6.2 tejto rámcovej dohody.
  2. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  3. Ak ktorékoľvek z ustanovení tejto rámcovej dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto rámcovej dohody, avšak zákonnosť, platnosť a vykonateľnosť zvyšných ustanovení tejto rámcovej dohody zostane nedotknutá.
  4. Zmluvné strany sa dohodli, že pohľadávky vyplývajúce z tejto rámcovej dohody môžu byť postúpené na tretie osoby len s predchádzajúcim písomným súhlasom dlžníka.
  5. Objednávateľ si vyhradzuje právo doplniť alebo zrušiť miesta poskytovania služby formou dodatku k tejto rámcovej dohode.
  6. Táto rámcová dohoda môže byť doplnená alebo menená len písomnými, očíslovanými a Zmluvnými stranami podpísanými dodatkami k tejto rámcovej dohode.
  7. Právne vzťahy touto rámcovou dohodou vyslovene neupravené sa riadia príslušnými ustanoveniami Obchodného zákonníka a zákona č. 314/2015 Z. z. a ostatnými všeobecne záväznými právnymi predpismi platnými na území Slovenskej republiky.
  8. Zmluvné strany sa dohodli, že prípadné spory vyplývajúce z plnenia tejto rámcovej dohody budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.
  9. Táto rámcová dohoda má nasledujúce prílohy:
     1. Príloha č. 1 - Opis predmetu zákazky
     2. Príloha č. 2 - Štruktúrovaný rozpočet ceny rámcovej dohody.
     3. Príloha č. 3 - Zoznam subdodávateľov.
     4. Príloha č. 4 - Úradne overená kópia poistnej zmluvy na krytie rizík alebo potvrdenie príslušnej poisťovne o poistení za škodu spôsobenú podnikaním s poistnou sumou minimálne 1 000 000,00 EUR.
     5. Príloha č. 5 – Zoznam objektov
  10. Táto rámcová dohoda je vyhotovená v piatich (5) vyhotoveniach s platnosťou originálu v slovenskom jazyku. Dve (2) vyhotovenia obdrží Poskytovateľ a tri (3) vyhotovenia obdrží Objednávateľ.
  11. Táto rámcová dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  12. Zmluvné strany vyhlasujú, že vôľa prejavená v tejto rámcovej dohode je slobodná, vážna, bez omylu v osobe alebo predmete tejto rámcovej dohody a že túto rámcovú dohodu neuzavreli ani v tiesni ani za nápadne nevýhodných podmienok, čo potvrdzujú jej podpisom.

V Bratislave, dňa: V [●], dňa: [●]

Za Objednávateľa: Za Poskytovateľa:

meno a funkcia meno a funkcia